Hydrargyrum
Hydrargyrum (neolog.) vel modo classico hydrargyrus (a Graeco ὑδράργυρος 'argentum aquatile'), sive argentum vivum, nam apud antiquos hydrargyrum ad artificiosum hydrargyrum referebatur, est elementum chemicum systematis periodici, cui numerus atomicus est 80 et symbolum Hg. Quod metallum in temperatura domicilii liquidum est, ac cum compluribus metallis, excepto ferro, componi potest. Ab alchimistis plerumque azoc et (filius) mercurius vocabatur. Metallum transitionis grave, densius plumbo, argenti concolor est. Hydrargyrum ad thermometra fabricanda adhibetur. Anno 2013 pactio Minamata de hydrargyro a Nationibus Unitis facta est, quae valere coepit die 16 Augusti 2017.